En personbil er totalt udbrændt, mens en anden er skadet, efter der natten til fredag pludselig og af endnu uvisse årsager opstod brand på en parkeringsplads på Markeds Alle i Hjallerup. Nordjyllands Politi oplyser, at man fik en henvendelse om bilbranden, hvor der umiddelbart ikke er noget, der tyder på, at nogen med vilje skulle have sat ild til noget. - Nej, som vi ser det, så er der ikke noget, der tyder på, at branden er påsat, men det skal vi lige have nogle teknikere til at kigge nærmere på, siger vagtchef hos Nordjyllands Politi, Poul Badsberg. Der er således måske tale om en selvantændelse i den ene bil. Branden fra den bil har så spredt sig til den bil, der holdt parkeret ved siden af den. Denne blev så overophedet, at ruderne sprang.

Opsummering:
En bil udbrændte, mens en anden er skadet efter brand natten til fredag på en parkeringsplads på Markeds Alle i Hjallerup.